Ettepanek: NÕUKOGU RAKENDUSMÄÄRUS, millega muudetakse määrust (EL) nr 461/2013, millega pärast määruse (EÜ) nr 597/2009 artikli 18 kohast aegumise läbivaatamist kehtestatakse Indiast pärit teatava polüetüleentereftalaadi impordi suhtes lõplik tasakaalustav tollimaks /* COM/2014/051 final - 2014/0026 (NLE) */





SELETUSKIRI 1) Ettepaneku taust 110 || · Ettepaneku põhjused ja eesmärgid Käesolevas ettepanekus käsitletakse nõukogu 11. juuni 2009. aasta määruse (EÜ) nr 597/2009 (kaitse kohta subsideeritud impordi eest riikidest, mis ei ole Euroopa Ühenduse liikmed)[1] (edaspidi „algmäärus”) kohaldamist teatava, muu hulgas Indiast pärit polüetüleentereftalaadi importi käsitlevas menetluses. · Üldine taust Käesolev ettepanek tehakse seoses algmääruse rakendamisega ja see hõlmab kolme, komisjoni poolt eelnevalt heakskiidetud hinnakohustuse (otsus 2000/745/EÜ[2], muudetud otsusega 2005/697/EÜ[3] ja komisjoni otsus 2013/223/EL[4]) tühistamist eelnimetatud dumpinguvastase menetluse raames. 139 || · Ettepaneku valdkonnas kehtivad õigusnormid Määrusega (EL) nr 461/2013[5] kehtestas nõukogu lõpliku tasakaalustava tollimaksu Indiast pärit polüetüleentereftalaadi impordi suhtes. Komisjon kiitis otsusega 2000/745/EÜ, mida on muudetud otsusega 2005/697/EÜ ning komisjoni otsusega 2013/223/EL heaks kolm India äriühingute esitatud hinnakohustust. 141 || · Kooskõla Euroopa Liidu muude tegevuspõhimõtete ja eesmärkidega Ei kohaldata. 2) Konsulteerimine huvitatud isikutega ja mõju hindamine || · Konsulteerimine huvitatud isikutega 219 || Menetlusega seotud huvitatud isikutel on olnud võimalus esitada oma kommentaarid vastavalt algmääruse artikli 13 lõikele 9. || · Eksperdiarvamuste kogumine ja kasutamine 229 || Välisekspertide arvamusi ei olnud vaja kasutada. 230 || · Mõju hindamine Käesolev ettepanek tuleneb algmääruse rakendamisest. Algmäärusega ei nähta ette üldist mõju hindamist, kuid see sisaldab põhjalikku loetelu tingimustest, mida tuleb hinnata. 3) Ettepaneku õiguslik külg 305 || · Kavandatud meetmete kokkuvõte Komisjon otsustas rakendamise käigus aset leidnud asjaolude muutuse tõttu kolm hinnakohustust tühistada. Ühe eksportija puhul toimus tühistamine ka aruandekohustuse korduva rikkumise tõttu. Seetõttu tuleks vastavalt muuta nõukogu määrust, millega kehtestatakse lõplik tasakaalustav tollimaks. Seega tehakse nõukogule ettepanek võtta vastu lisatud määruse ettepanek, mis tuleks avaldada Euroopa Liidu Teatajas. 310 || · Õiguslik alus Nõukogu määrus (EÜ) nr 597/2009, 11. juuni 2009, kaitse kohta subsideeritud impordi eest riikidest, mis ei ole Euroopa Ühenduse liikmed. 329 || · Subsidiaarsuse põhimõte Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. || · Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel: 331 || meetme vormi on kirjeldatud eespool nimetatud algmääruses ja see ei võimalda teha otsuseid liikmesriikide tasandil. 332 || Nõuet, mille kohaselt liidu, liikmesriikide valitsuste, piirkondlike ja kohalike asutuste, ettevõtjate ning kodanike rahaline ja halduskoormus peab olema võimalikult väike ja proportsionaalne ettepaneku eesmärgiga, ei kohaldata. || · Vahendi valik 341 || Kavandatud vahend: määrus 342 || Muud vahendid ei oleks asjakohased järgmisel põhjusel: eespool nimetatud algmäärusega ei nähta ette muid võimalusi. 4) Mõju eelarvele 409 || Ettepanek ei mõjuta ELi eelarvet. 2014/0026 (NLE) Ettepanek: NÕUKOGU RAKENDUSMÄÄRUS, millega muudetakse määrust (EL) nr 461/2013, millega pärast määruse (EÜ) nr 597/2009 artikli 18 kohast aegumise läbivaatamist kehtestatakse Indiast pärit teatava polüetüleentereftalaadi impordi suhtes lõplik tasakaalustav tollimaks EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 11. juuni 2009. aasta määrust (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed[6] (edaspidi „algmäärus”), eriti selle artiklit 13, võttes arvesse Euroopa Komisjoni ettepanekut, mis on esitatud pärast nõuandekomiteega konsulteerimist, ning arvestades järgmist: A. EELNENUD MENETLUS (1) Indiast pärit polüetüleentereftalaadi impordi suhtes kehtivad tasakaalustavad meetmed alates 2000. aastast[7]. Kõnealused meetmed jäeti aegumise läbivaatamise järel viimati kehtima nõukogu rakendusmäärusega (EL) nr 461/2013[8]. (2) Indiast pärit polüetüleentereftalaadi impordi suhtes kehtivad dumpinguvastased meetmed alates 2000. aastast[9]. Kõnealused meetmed jäeti aegumise läbivaatamise järel viimati kehtima nõukogu määrusega (EL) nr 192/2007[10]. Komisjon algatas 24. veebruaril 2012 uue aegumise läbivaatamise. Nõukogu lükkas rakendusotsusega 2013/226/EL[11] tagasi komisjoni ettepaneku nõukogu rakendusmääruse kohta, mis käsitles dumpinguvastaste meetmete muu hulgas Indiast pärit polüetüleentereftalaadi impordi suhtes kehtima jätmist ning dumpinguvastased meetmed seega aegusid. (3) Komisjon kiitis 2000. aastal otsusega 2000/745/EÜ[12] heaks hinnakohustused (edaspidi „kohustused”), mida pakkusid nii dumpingu- kui ka subsiidiumivastaste menetlustega seoses muu hulgas India äriühingud Pearl Engineering Polymers Limited (edaspidi „Pearl”) ja Reliance Industries Limited (edaspidi „Reliance”). Komisjon kiitis 2005. aastal otsusega 2005/697/EÜ,[13] millega muudetakse otsust 2000/745/EÜ, heaks kohustuse India äriühingult South Asean Petrochem Limited, kes ühinemise tulemusena võttis nimeks Dhunseri Petrochem & Tea Limited (edaspidi „Dhunseri”)[14]. B. KOHUSTUSTE TÜHISTAMINE JA MÄÄRUSE (EÜ) nr 461/2013 MUUTMINE (4) Komisjon tühistas otsusega XX[15] heakskiidu kolme India äriühingu Dhunseri, Reliance ja Pearl pakutud kohustustele. Seetõttu tuleb määruse (EL) 461/2013 artikli 1 lõige 4 ja artikkel 2 koos määruse lisaga vastavalt kehtetuks tunnistada. Sellest tulenevalt tuleks määruse (EL) nr 461/2013 artikli 1 lõikega 2 kehtestatud lõplikku tasakaalustavat tollimaksu kohaldada äriühingute Dhunseri, Reliance ja Pearl toodetud polüetüleentereftalaadi impordi suhtes (Dhunseri TARICi lisakood A585, Reliance´i TARICi lisakood A181 ja Pearli TARICi lisakood A182). ON VASTU VÕTNUD KÄESOLEVA MÄÄRUSE: Artikkel 1 1. Määruse (EL) 461/2013 artikli 1 lõige 4 ja artikkel 2 ning määruse lisa tunnistatakse kehtetuks. 2. Määruse (EL) nr 461/2013 artikli 1 lõige 5 nummerdatakse ümber artikli 1 lõikeks 4. 3. Määruse (EL) nr 461/2013 artikkel 3 nummerdatakse ümber artikliks 2. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Brüssel, Nõukogu nimel eesistuja [1] ELT L 188, 18.7.2009, lk 93. [2] EÜT L 301, 30.11.2000, lk 88. [3] ELT L 266, 11.10.2005, lk 62. [4] ELT L 135, 22.5.2013, lk 19. [5] ELT L 137, 23.5.2013, lk 1. [6] ELT L 188, 18.7.2009, lk 93. [7] EÜT L 301, 30.11.2000, lk 1. [8] ELT L 137, 23.5.2013, lk 1. [9] EÜT L 301, 30.11.2000, lk 21. [10] ELT L 59, 27.2.2007, lk 1. [11] ELT L 136, 23.5.2013, lk 12. [12] EÜT L 301, 30.11.2000, lk 88. [13] ELT L 266, 11.10.2005, lk 62. [14] ELT C 335, 11.12.2010, lk 7. [15] Vt käesoleva ELT lk XX.